EkBass/fiwiki-20250220-pages-articles huggingface dataset:
Taru 12 eläimestä

Taru 12 eläimestä on japanilainen satu, jossa esiintyvät samat eläimet kuin kiinalaisessa horoskoopissa. == Tarina == Jumala päätti pitää seuraavana päivänä juhlat taivaassa ja kutsui kaikki eläimet mukaan juhlimaan. Hän kertoi sen yhdelle eläimelle, jonka piti kertoa asia seuraavalle eläimelle ja sen taas seuraavalle. Mutta kun tuli rotan vuoro kertoa naapurin kissalle juhlista, rotta valehteli ja sanoi, että juhlat olivat vasta ylihuomenna. Kissa uskoi ja vietti seuraavan päivän yksin, kun kaikki muut eläimet juhlivat taivaassa. Kun eläimet saapuivat taivaanporteille, rotta ratsasti härän selässä ja pääsi näin ensimmäisenä juhliin. Rotan ja härän jälkeen tulivat tiikeri, jänis, lohikäärme, käärme, hevonen, vuohi, apina, kukko, koira ja sika. Kissa ei päässyt juhliin. Luokka:Sadut
Heinrich Agathon Bernstein

Heinrich Agathon Bernstein (22. syyskuuta 1828 Breslau, Preussi – huhtikuussa 1865 Batanta, Papua) oli saksalainen tutkimusmatkailija ja luonnontieteilijä.Global Ant Project – World Ant Taxonomists Bernstein saavutti lääketieteen tohtorin arvon marraskuussa 1853. Hän toimi Jaavalla lääkärinä ja tutki alueen lintuja kirjoittaen useita artikkeleita Journal für Ornithologie -lehteen vuosina 1859–1865. Hermann Schlegel lähetti hänet tutkimaan ja keräämään Uuden-Guinean lintuja 1859. Vuonna 1883 julkaistiin Bernsteinin päiväkirja Dagboek van H.A. Bernstein's laatste reis van Ternate naar Nieuw Guinea, Salawati en Batanta. Bernstein nimesi joitakin lintujen alalajeja, muun muassa ruskopäävariksen (Corvus fuscicapillus) alalajin megarhynchus Zoonomen ja pitkänokkamesikon (Melilestes megarhynchus) alalajin vagans 1864.ITIS Hänen kunniakseen on nimetty ainakin filippiinientiira (Sterna bernsteini) ja variskukaali (Centropus bernsteini). ==Lähteet== Luokka:Saksalaiset ornitologit Luokka:Vuonna 1828 syntyneet Luokka:Vuonna 1865 kuolleet
Ismo Haavisto

Ismo Haavisto (s. 21. toukokuuta 1973) on suomalainen bluesmuusikko, joka tunnetaan laulajana, kitaristina, harpistina, säveltäjänä ja sanoittajana. Ismo Haavisto vaikuttaa useissa eri yhtyeissä. Haaviston oma yhtye on Ismo Haavisto Band. Hän on tehnyt yhteistyötä suomalaisista artisteista mm. Marko Haaviston, Baby Boy Varhaman, Pepe Ahlqvistin, Laura Voutilaisen, Francinen ja Honky Tonk Men -yhtyeen kanssa, ja ulkomaisista artisteista mm. Andres Rootsin, Kim Wilsonin, Otis Grandin ja Lurrie Bellin kanssa. Haavisto tekee myös soolokeikkoja. Haavisto näyttelee katusoittajaa yhdessä kohtauksessa Aki Kaurismäen elokuvassa Toivon tuolla puolen. Hän esittää elokuvassa oman sävellyksensä ”Midnight Man”. Marko Haaviston kanssa Ismo tekee lastenkonsertteja Bluesmies Jönsson -duona. == Vaikuttanut kokoonpanoissa == * Ismo Haavisto Band * Ismo Haavisto One Man Band * Ismo Haavisto & Andres Roots * Honky Tonk Men * Baby Boy Varhama & The Jinx * Blues Harvester * Marko Haavisto & The Hanks * Bottlenecks Duo * Elke Q Blue Moon * Bluesmies Jönsson ==Ismo Haavisto Band== Ohjelmisto koostuu pääasiassa Haaviston omista kappaleista, mutta mukana on myös bluescovereita. Yhtyeen esikuvia ovat mm. The Fabulous Thunderbirds, Albert Collins, Robert Cray ja Lazy Lester. Ismo Haavisto Band on julkaissut kolme albumia, joiden sisältämät kappaleet ovat Ismo Haaviston sävellyksiä ja sanoituksia. Yhtye on perustettu vuonna 2000, mutta kokoonpano on osittain vaihtunut vuosien varrella. Yhtyeestä pois jääneet muusikot Pekka Haukijärvi (kitara), Kari Mouhu (koskettimet) ja Sampo Mäkelä (rummut) vaikuttivat levyllä Too Wild For Me (2003). Kyseisellä levyllä toimi vierailevana muusikkona Masa Orpana (saksofoni), jonka kanssa Haavisto on tehnyt yhteistyötä Honky Tonk Men -yhtyeessä. ===Kokoonpano=== * Ismo Haavisto (laulu, huuliharppu, kitara, dobro, yksirivinen haitari) * Jonni Seppälä (kitara) * Jarmo Huotari (basso) * Mikko Järvinen (rummut) == Diskografia == * Ismo Haavisto Band: Winter Blues (2010) * Ismo Haavisto Band: Gasoline Girl (2009) * Ismo Haavisto Band: Too Wild For Me (2003) == Vaikuttanut levyillä == * Baby Boy Varhama & The Jinx: A Long Time Comin' (2010) * Kuusikuutonen – Lauluja legendaarisen Route 66:n varrelta (kokoelma, eri esittäjiä, 2010) * Honky Tonk Men: Woodbeat (2007) * Marko Haavisto & Poutahaukat: Hollolasta Teksasiin (2007) * Baby Boy Varhama: The Year Of The Blues (2007) * Marko Haavisto & Poutahaukat: Tässä ja nyt (2006) * Blues News Is Coming... Anthology Of Contemporary Finnish Blues (kokoelma, eri esittäjiä, 2006) * Marko Haavisto & The Hanks: Ennemmin tai myöhemmin (2005) * Laura Voutilainen: Tässä hetkessä (2005) * Baby Boy Varhama: Lahti Blue (2005) * Francine: Level 8 (2003) == Lähteet == == Aiheesta muualla == * Ismo Haaviston kotisivut * Meteli.net: Ismo Haavisto * MySpace: Ismo Haavisto Band * MySpace: Honky Tonk Men * MySpace: Blues Harvester * Blues-Finland.com: artikkeli Winter Blues -levystä * Blues-Finland.com: artikkeli Gasoline Girl -levystä * Blues News: Ismo Haavisto Luokka:Suomalaiset bluesmuusikot Luokka:Suomalaiset laulaja-lauluntekijät Luokka:Vuonna 1973 syntyneet Luokka:Elävät henkilöt
Olimpia Milano

Olimpia Milano (tunnetaan sponsorointisyistä myös nimellä Armani Jeans tai pelkkä AJ Milano) on milanolainen koripalloseura. Seuraa kutsutaan myös nimellä Scarpette Rosse (pienet punaiset kengät), koska seuran toimihenkilöt toivat maahan Converse All Star -kenkiä. == Historia == Seura perustettiin vuonna 1936. Heti samana vuonna seura voitti ensimmäisen Italian mestaruutensa. Vuonna 1966 seuraan liittyi Bill Bradley, jonka johdolla seura voitti Euroliigan mestaruuden. Seura kunnostautui myös Saporta Cupin voitoissa ja voitti kisan vuosina 1971, 1972 ja 1976. Olimpia Milano voitti historiansa aikana myös kaksi Korać Cupia. Vuonna 1985 Mike D'Antoni, ja Dino Meneghin olivat johtamassa seuraa ensimmäisen Korać Cup-mestaruuteen. Kahdeksan vuotta myöhemmin Aleksandar Đorđević ja Riccardo Pittis johtivat Milanon toiseen Korać Cup-mestaruuteen. Vuonna 2014 Milano voitti Italian mestaruuden kahdeksantoista kuivan kauden jälkeen kaataen finaalisarjassa Montepaschi Sienan voitoin 4-3. == Mestaruudet == * Italian Mestaruus (29): 1936, 1937, 1938, 1939, 1950, 1951, 1952, 1953, 1954, 1957, 1958, 1959, 1960, 1962, 1963, 1965, 1966, 1967, 1972, 1982, 1985, 1986, 1987, 1989, 1996, 2014, 2016, 2018, 2022 * Italian Cup (6): 1972, 1986, 1987, 1996, 2016, 2017 * Euroliigan mestaruus (3): 1966, 1987, 1988 * Intercontinental Cup (1): 1987 * Saporta Cup (3): 1971, 1972, 1976 * Korać Cup (2): 1985, 1993 == Lähteet == == Aiheesta muualla == *Virallinen kotisivu *Joukkueen profiili Euroliigan sivuilla *Fanien foorumi Luokka:Italialaiset koripalloseurat Luokka:Milanon urheilu
The Baby Boy Varhama Blues Band

The Baby Boy Varhama Blues Band on suomalainen bluesyhtye, joka on perustettu vuonna 1998. Yhtyeen keulahahmo on muusikko Baby Boy Varhama. The Baby Boy Varhama Blues Band esittää bluesrock-covereita sekä Baby Boy Varhaman omia kappaleita. Yhtye on julkaissut kolme albumia: Lahti Blue (2005), The Year Of The Blues (2007) ja Work And Love, Love And Work (2012). Levyillä vierailevina muusikkoina ovat toimineet Ismo Haavisto (kitara, huuliharppu), Olli Haavisto (pedal steel, lap steel), Miikka Kallio (piano, Rhodes-piano), Atte Härkönen (kitara), Tommi Lievemaa (kitara), Pekka Haukijärvi (kitara), Kimmo Parviainen (Hammond-urut), Marko Haavisto (laulu), Marle Mikkola (laulu), Jarkko Kiiski (vibrafoni), Panu Savolainen (vibrafoni), Mikko Saira (koskettimet), Matti Hussi (koskettimet), Conor MacCarthy (basso), Petri Juutilainen (pasuuna), Martti Peippo (tenorisaksofoni), Timo Hiipakka (trumpetti), Johanna Boedecker (taustalaulu), Aapo Halonen (taustalaulu), Marjaana Turunen (taustalaulu), Maria Byman (taustalaulu), Erika Heikkilä (taustalaulu) ja Ida Ilmola (taustalaulu). The Baby Boy Varhama Blues Bandin kotipaikka on Lahti. == The Baby Boy Varhama Blues Band == * Baby Boy Varhama (laulu, kitara) * Daniel Harkin (kitara) * Esa Korja (basso) * Matias Partanen (rummut, lyömäsoittimet) * Lari Hermanni Lius (lyömäsoittimet, rummut) == Julkaisut == * Baby Boy Varhama: Work And Love, Love And Work (2012) * Baby Boy Varhama: The Year Of The Blues (2007) * Baby Boy Varhama: Lahti Blue (2005) == Aiheesta muualla == * Baby Boy Varhaman kotisivut * Meteli.net: The Baby Boy Varhama Blues Band * YouTube.com: The Baby Boy Varhama Blues Band * Blues-Finland.com: Varhaman trilogian päätösosa (Work And Love, Love And Work) * HS.fi: Baby Boy Varhama – The Year Of The Blues Luokka:Suomalaiset bluesyhtyeet
Garamantit

Garamantit olivat Saharan autiomaassa, Fezzanin alueella Libyassa asunut berbereistä ja paimentolaisista polveutunut heimokansa. Garamantit saapuivat alueelle ennen vuotta 1000 eaa ja heidän valtakuntansa oli vaikutusvaltaisimmillaan vuosien 500 eaa. ja 500 jaa. välillä. Asuinpaikkoja on paikannettu satelliittikuvista, ja brittiläiset tutkijat toivovat, että Gaddafin vallan kaaduttua seutuja päästään toden teolla tutkimaan.Satelliitti näki Saharassa kadonneita kaupunkeja, viitattu 17.11.2011 Garamantit jättivät jälkeensä lukuisia tifinagh-kaiverruksia, mutta näiden ja Herodotoksen sekä muiden klassisten kirjailijoiden havaintojen lisäksi tästä merkillisestä kansasta tiedettiin vain vähän ennen modernien arkeologisten metodien kehittymistä. Garamantien jälkeensä jättämistä laajoista raunioista vain pieni osa on kaivettu esiin, mikä osaltaan rajoittaa tämän päivän tietämystä. ==Garamantien valtakunta== Garamantien poliittinen valta rajoittui enimmäkseen noin 400 kilometriä pitkään keitaiden ketjuun Wadi al-Ajalissa, mutta kauppareitit läntisestä Sudanista Välimerelle kulkivat garamantien valtakunnan lävitse, ja he hallitsivat aavikoiden karavaaneja aina Ghadamiksesta Nigerjoelle ja Egyptistä Mauretaniaan. Karthagolaiset palkkasivat heitä kuljettamaan muun muassa kultaa ja norsunluuta Sudanista varastoihinsa Välimerellä. Garamantit rakensivat laajoja foggaroiksi kutsuttuja maanalaisia kastelutunneleita, joiden avulla he saattoivat viljellä muuten kuivaa maata. Foggarat saivat aavikon kukoistamaan, ja samalla väestö kasvoi ja urbanisoitui. Tunneleiden yhteispituus saattoi suurimmillaan olla jopa 20 000 kilometriä. Laajan tunneliverkoston ylläpito ja väestönkasvun aiheuttama laajennuksen tarve tarkoittivat suurta työvoiman tarvetta, jonka garamantit ratkaisivat tekemällä ryöstöretkiä ja ottamalla orjia naapurikansojen piiristä. Garamantien vauraudesta ja teknisestä taitavuudesta todistavat myös heidän kivestä rakennetut kaupunkinsa, sekä yli 50 000 pyramidin muotoista hautakammiota. Joidenkin arvioiden mukaan hautakammioita saattaa olla jopa 120 000. ==Lähteet== ==Aiheesta muualla== * Luokka:Berberit Luokka:Muinaiset kansat Luokka:Afrikan entiset valtiot Luokka:Libyan historia
The Jinx

The Jinx eli Baby Boy Varhama & The Jinx on suomalainen country blues -yhtye, joka on perustettu vuonna 2003. Yhtyeen keulahahmo on muusikko Baby Boy Varhama. Alkuvaiheessa yhtyeessä soittivat Baby Boy Varhaman, Ismo Haaviston ja Jarmo Poutiaisen lisäksi Heikki Ansa (kitara), Kuja Salmi (rummut) ja Pekka Partanen (rummut), mutta kokoonpano sai pian nykyisen muotonsa. Baby Boy Varhama & The Jinx esittää mm. Charley Pattonin, Robert Johnsonin, Sleepy John Estesin ja Big Bill Broonzyn musiikkia sovitettuna pienyhtyeelle. Yhtyeen kotipaikka on Lahti. == Kokoonpano == * Baby Boy Varhama (laulu, kitara, dobro) * Ismo Haavisto (kitara, dobro, huuliharppu, laulu) * Jarmo Poutiainen (kontrabasso) * Matias Partanen (rummut) == Julkaisut == * Baby Boy Varhama & The Jinx: A Long Time Comin' (2010) == Aiheesta muualla == * Baby Boy Varhaman kotisivut * Meteli.net: Baby Boy Varhama & The Jinx * Ismo Haaviston kotisivut * Blues-Finland.com: levyarvio A Long Time Comin' -levystä * Blues- Finland.com: artikkeli A Long Time Comin' -levystä * Jazzrytmit: levyarvio A Long Time Comin' -levystä * Down Home Kivi, Tampere, 2009: Baby Boy Varhama & The Jinx Luokka:Suomalaiset yhtyeet
Lehtokattara

Lehtokattara (Bromus benekenii, syn. Bromopsis benekenii ja Bromopsis ramosa ssp. benekenii) on Euroopassa tavattava heinäkasvi. Suomessa se on erittäin harvinainen, rauhoitettu ja erityisesti suojeltu.Ympäristöministeriö: Luonnonsuojeluasetuksessa rauhoitetut lajit Viitattu 24.1.2010. == Ulkonäkö ja koko == Monivuotinen, löyhästi mätästävä lehtokattara kasvaa 60 senttimetristä jopa kahden metrin korkuiseksi. Sen lehdet ovat 8–15 mm leveitä ja karvaisia. Lehtikannan korvakkeet ovat selviä. Lehtokattaran röyhy on noin 20 cm pitkä, vihneellinen, pysty tai toispuolisesti nuokkuva. Tähkylät ovat kapeita ja 15–30 mm pitkiä, vihne on suora ja 5–8 mm pitkä. Lehtokattara kukkii Suomessa heinäkuussa.Retkeilykasvio 1998, s. 596. Laji muistuttaa jossain määrin muita leveälehtisiä heiniä kuten varjolustetta (Brachypodium sylvaticum), lehtonataa (Festuca gigantea) ja tesmaa (Milium effusum).Hakalisto 1997, s. 87. == Levinneisyys == Lehtokattaran päälevinneisyysalue ulottuu Ranskasta ja Pohjois-Italiasta Keski-Venäjälle ja pohjoisessa Isoon-Britanniaan, Skandinavian eteläosiin ja Baltiaan. Lajia tavataan myös satunnaisesti Keski- Aasiasta.Den virtuella floran: Strävlosta Viitattu 24.1.2010. Suomesta lehtokattaraa on tavattu vain Ahvenanmaalta sekä Pohjois-Karjalan Liperistä. Liperin vuonna 1959 löytynyttä esiintymää pidetään jääkauden lämpökauden jälkeisenä reliktinä. == Elinympäristö == Päälevinneisyysalueellaan lehtokattara on varjoisten pyökkimetsien kasvi. Ahvenanmaalla sitä puolestaan tavataan lehdoissa, tammimetsissä ja lehdesniityillä. Liperissä lehtokattara kasvaa lähteikössä. == Lähteet == * Hakalisto, Sirkka: Lehtokattara. Teoksessa Uhanalaiset kasvimme. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 87. * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == * Kasviatlas 2020: Lehtokattaran (Bromopsis benekenii) levinneisyys Suomessa. * Pinkka, Lajintuntemuksen oppimisympäristö: Lehtokattara (Bromopsis benekenii) Luokka:Kattarat Luokka:Suomen äärimmäisen uhanalaiset kasvit
Miikka Kallio

Miikka Kallio (s. 13. helmikuuta 1980 Lahti) on suomalainen muusikko. Hän toimii populaarimusiikin, hengellisen musiikin ja taidemusiikin eri osa- alueilla. Hänet tunnetaan lahtelaisena pianistina, urkurina ja säveltäjänä. Miikka Kallion ja hänen yhtyeidensä (The Miikka Kallio Trio ja Miikka Kallio Band) kanssa ovat tehneet yhteistyötä monet muusikot Lahden ja Helsingin seuduilta. Yhtyeiden peruskokoonpano on vaihteleva. == The Miikka Kallio Trio == The Miikka Kallio Trion ohjelmistoon sisältyy mm. jazzia, bluesia, soulia ja gospelia. Yhtye tekee yhteistyötä lahtelaisen bluesmuusikon Baby Boy Varhaman kanssa. Baby Boy Varhama ja Miikka Kallio aloittivat yhteistyönsä 2000-luvun alussa. Aluksi oli vain kaksi miestä - laulaja ja pianisti. Ohjelmisto koostui harkitusti valituista jazzstandardeista, spirituaaleista ja gospelkappaleista. Myöhemmin kokoonpanoon liittyivät basisti ja rumpali, ja ohjelmisto eriytyi kahteen suuntaan: toisaalta akustinen pianotrio (piano, kontrabasso, rummut) säestämässä Baby Boy Varhaman laulamaa jazzillisesti sovitettua afrikkalais-amerikkalaista hengellistä musiikkia ja toisaalta Baby Boy Varhama ja sama trio, mutta Miikka Kallion soittimena sähköiset koskettimet. Yhtyeen ohjelmisto sisältää groovepohjaista souljazzia tämän genren bluesia unohtamatta. The Miikka Kallio Trion kokoonpano on bändiliideri-pianistin lisäksi basisti Esa Korja tai irlantilainen bassotaituri Conor MacCarthy, sekä rumpali Lari Hermanni Lius. == Miikka Kallio Band == Miikka Kallio Band on tyylivalikoimaltaan hyvin vaihteleva bilebändi, jonka keikoilla kuullaan joskus tunnettuja jazzstandardeja, joskus Suomi-iskelmää, yhtyeen omia sävellyksiä ja ylipäänsä eri keikoilla monentyyppistä ohjelmistoa. Yhtye perustettiin vuonna 1999, ja se esiintyi ensimmäisen kerran Bellman-ravintolassa Lahdessa. ==Lähteet== == Aiheesta muualla == * Miikka Kallion viralliset kotisivut * Facebook.com: Miikka Kallio Band * MySpace.com: Miikka Kallio Band * Meteli.net: Miikka Kallio Band * YouTube.com: Baby Boy Varhama & The Miikka Kallio Trio Luokka:Suomalaiset muusikot Luokka:Vuonna 1980 syntyneet Luokka:Elävät henkilöt
Adarnase II

thumb|220px|Korkokuva Mtskhetassa. Adarnase II (tai Adarnase I) rukoilee Jeesuksen edessä. Adarnase II () oli Iberian (eli Georgian itäosan Kartlin) ruhtinas Khosroiani-dynastiasta vuosina n. 650–684/5. Hän oli ilmeisesti iberialainen patriisi, joka mainitaan Anastasius Apocrisariuksen vuonna 660 kirjoittamassa Maksimos Tunnustajan marttyyriutta käsittelevässä kirjeessä, ja ruhtinas Nerses, jonka kapinasta arabeja vastaan armenialainen kronikoitsija Hovannes Draskhanakertsi kertoo. Adarnase seurasi valtaistuimelle isäänsä Stepanoz II:ta ja hallitsi kalifaatin vasallina. Vuosina 681/2 hän kuitenkin liittyi Armenian ja Albanian ruhtinaiden kansannousuun arabeja vastaan. Hän onnistui puolustautumaan arabien hyökkäyksiltä kolmen vuoden ajan, kunnes kasaarit liittyivät taisteluun häntä vastaan. Adarnase/Nerses sai surmansa ja arabit asettivat Iberian valtaistuimelle Guaram II:n kilpailevasta guaramidi- dynastiasta. Kivilaatassa Džvarin luostarissa Mtskhetassa mainitaan kirkon tärkeimmät rakentajat: Stepanoz patricius, Demetre hypatos ja Adarnase hypatos. Georgialaiset tutkijat ovat perinteisesti pitäneet heitä samoina henkilöinä kuin Guaramin poika Stepanoz I, Stepanoz I:n veli Demetre ja Adarnase I. Professori Cyril Toumanoff on tästä kuitenkin eri mieltä: hänen mielestään kyse on Stepanoz II:sta, Stepanoz I:n veljestä Demetrestä ja Stepanoz II:n pojasta Adarnase II:sta. == Lähteet == Luokka:Georgian kuninkaalliset Luokka:Khosroianit
Meksikondoggilepakko

Meksikondoggilepakko (Tadarida brasiliensis) on keskikokoinen lepakkolaji. Lajin yksilöt ovat tavallisesti noin yhdeksän senttiä pitkiä ja painavat noin 12–30 grammaa. Väriltään meksikondoggilepakot ovat tumman ruskeita tai harmaita. Sen lennon nopeudeksi on mitattu 160 kilometriä tunnissa, enemmän kuin millään muulla eläimellä linnut mukaan lukien. Mittaus tapahtui Texasissa lepakkoon kiinnitetyllä puolen gramman radiolähettimellä. Tuulen nopeutta ei mitattu, joten paikallinen ilmavirta on voinut auttaa tuloksessa ja "ilmanopeus" on voinut olla alempi kuin mitattu "maanopeus". == Levinneisyys == Meksikondoggilepakkojen levinneisyys ulottuu Etelä-Oregonista, Etelä- Nebraskasta, Louisianasta, Alabamasta ja Etelä-Carolinasta Keski-Chileen, Keski-Argentiinaan ja Etelä-Brasiliaan asti. Suurin osa meksikondoggilepakoista elää Yhdysvaltojen etelä-osissa kesäisin ja talveksi ne muuttavat 1300:km:n päähän == Lisääntyminen == Jokainen emo saa vain yhden poikasen ja pystyy valtavasta yksilötiheydestä huolimatta tarkasti merkitsemään paikkansa luolassa. Yksilöllinen haju ja yhteysäänet auttavat emoa ja poikasta tunnistamaan toisensa. == Lähteet == * Jiri Gaisler ja Jan Zedja: Suuri eläinkirja *ITIS: Tadarida brasiliensis === Viitteet === Luokka:Doggilepakot
Bekardit

Bekardit (Pachyramphus) eli aiemmalta nimeltään kalottityrannit on tityrojen heimoon kuuluva varpuslintusuku. Aikaisemmin suku luettiin kuuluvaksi kotingojen heimoon. Bekardeihin kuuluu BirdLifen mukaan 17 lajia. == Bekardeihin (Pachyramphus) kuuluvia lajeja == * Haavabekardi Pachyramphus minor * Harmaakulmabekardi Pachyramphus castaneus * Harmaabekardi Pachyramphus rufus * Jamaikanbekardi Pachyramphus niger * Kanelibekardi Pachyramphus cinnamomeus * Keltaposkibekardi Pachyramphus xanthogenys * Kirjobekardi Pachyramphus versicolor * Liuskebekardi Pachyramphus spodiurus * Lyijybekardi Pachyramphus homochrous * Meksikonbekardi Pachyramphus major * Nokibekardi Pachyramphus validus * Nokiselkäbekardi Pachyramphus surinamus * Pikibekardi Pachyramphus polychopterus * Ruusubekardi Pachyramphus aglaiae * Tuhkabekardi Pachyramphus marginatus * Viherbekardi Pachyramphus viridis * Vuoribekardi Pachyramphus albogriseus ==Lähteet== == Aiheesta muualla == *ITIS: Pachyramphus Luokka:Tityrat
Seppo Kilponen

Seppo Kilponen (s. 20. syyskuuta 1941 Oulu) on entinen suomalainen jalkapalloilija ja jääpalloilija. Kilponen pelasi jalkapallourallaan SM- sarjassa Oulun Työväen Palloilijoissa ja HIFK:ssa sekä alemmilla sarjatasoilla Oulun Palloseurassa. Hän edusti Suomea 34 maaottelussa vuosina 1966–1971. Urheilutoimittajat valitsivat Kilposen vuoden jalkapalloilijaksi 1969. Jääpallossa Seppo Kilponen edusti 1960-luvulla Oulun Palloseuraa ja Helsingin IFK:ta, jonka riveissä hän saavutti SM-hopeaa kaudella 1965. == Lähteet == Luokka:Suomalaiset jalkapalloilijat Luokka:Suomalaiset jääpalloilijat Luokka:Vuonna 1941 syntyneet Luokka:Elävät henkilöt
Raimo Saviomaa

Raimo Saviomaa (s. 15. huhtikuuta 1946 Riihimäki) on entinen suomalainen jalkapalloilija. Hän oli pelipaikaltaan puolustaja. Saviomaa pelasi urallaan SM-sarjassa Upon Pallossa, Lahden Reippaassa, Lahti-69:ssä ja Helsingin Jalkapalloklubissa. Maajoukkueessa Saviomaa pelasi kaikkiaan 32 maaottelua vuosina 1968–1974. == Lähteet == Luokka:Suomalaiset jalkapalloilijat Luokka:Vuonna 1946 syntyneet Luokka:Elävät henkilöt
Reima Nummila

Reima Nummila (16. marraskuuta 1942 – 7. maaliskuuta 2015)TPS Jäsenkirje 2015 oli suomalainen jalkapalloilija. Nummila edusti urallaan SM-sarjassa Turun Palloseuraa, jossa hän voitti Suomen mestaruuden kaudella 1968. Maajoukkueessa hän pelasi kaikkiaan 22 maaottelua vuosina 1964–1968. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1942 syntyneet Luokka:Vuonna 2015 kuolleet
Vilho Rajantie

Vilho Antero Rajantie (s. 6. elokuuta 1948 Mikkeli) on entinen suomalainen jalkapalloilija. Rajantie edusti urallaan SM-sarjassa Mikkelin Palloilijoita, jossa hän voitti Suomen cupin 1970. Maajoukkueessa hän pelasi kaikkiaan 20 maaottelua vuosina 1970–1972. == Lähteet == Luokka:Suomalaiset jalkapalloilijat Luokka:Jalkapallon Suomen Cupin mestarit Luokka:Vuonna 1948 syntyneet Luokka:Elävät henkilöt
Viherkotingat

Viherkotingat (Pipreola) on kotingojen heimoon kuuluva varpuslintusuku. Viherkotingoihin kuuluu BirdLifen mukaan yksitoista lajia. == Viherkotingoihin (Pipreola) kuuluvia lajeja == * Huppukotinga (Pipreola riefferii) * Juovapyrstökotinga (Pipreola intermedia) * Juovarintakotinga (Pipreola pulchra) * Kaunokotinga (Pipreola formosa) * Kultarintakotinga (Pipreola aureopectus) * Mustanokkakotinga (Pipreola frontalis) * Mustarintakotinga (Pipreola lubomirskii) * Oranssirintakotinga (Pipreola jucunda) * Punakupukotinga (Pipreola whitelyi) * Raitakotinga (Pipreola arcuata) * Tulikurkkukotinga (Pipreola chlorolepidota) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Pipreola Luokka:Kotingat
HMS Carysfort

HMS Carysfort on ollut viiden Britannian Kuninkaallisen laivaston aluksen nimenä. *HMS Carysfort (1766), Coventry-luokan 28-tykkinen kuudennen luokan alus *HMS Carysfort (1836), 26-tykkinen kuudennen luokan alus *HMS Carysfort (1878), potkurikorvetti *HMS Carysfort (1914), Caroline-luokan risteilijä *HMS Carysfort (R25), Ca-luokan hävittäjä
Géraud Duroc

Géraud Christophe Michel Duroc (25. lokakuuta 1772 Pont-à-Mousson, Ranska – 23. toukokuuta 1813 Saksi) oli ranskalainen kenraali ja herttua, joka tuli tunnetuksi läheisistä suhteistaan Napoleoniin. Duroc oli upseerin poika, joka sai koulutuksensa synnyinpaikkakunnallaan ja Châlons'ssa. Hänet ylennettiin tykistön vänrikiksi neljännessä rykmentissä 1793, minkä jälkeen hän eteni vakaaseen tahtiin. Hänestä tuli Napoleonin adjutantti (aide-de-camp) 1796 ja hän kunnostautui Isonzon, Brentan ja Gradiscan taisteluissa Italiassa 1796–1797. Hän haavoittui vakavasti Abukirin taistelussa palvellessaan Egyptissä. Kapteeni Duroc nimitettiin Napoleonin ensimmäiseksi adjutantiksi 1798, prikaatikenraaliksi 1800 sekä Tuileries’n palatsin kuvernööriksi (Gouverneur du Palais impérial, Grand Officier de la Maison de l'Empereur, Grand Maréchal du Palais) Marengon taistelun jälkeen hänet lähetettiin erikoistehtäviin Wieniin, Pietariin, Tukholmaan ja Kööpenhaminaan. Tuileries’n palatsin kuvernöörinä ollessaan hän vastasi Napoleonin turvallisuudesta sekä sotaretkillä että Ranskassa. Austerlitzin taistelun jälkeen hän osallistui tärkeisiin neuvotteluihin Preussin kuningas Fredrik Vilhelm III:n kanssa, Saksissa (joulukuussa 1806), eräiden osavaltioiden liittymiseksi Reinin liittoon sekä Znojmon rauhassa heinäkuussa 1809. Vuonna 1808 hänet nimitettiin Friulin herttuaksi. Napoleonin Venäjän-sotaretken jälkeen hänet nimitettiin senaattoriksi 1813. Duroc haavoittui kuolettavasti Bautzenin taistelussa Saksissa toukokuun 20.–21. päivänä 1813 ja hän kuoli taistelukentän läheisessä maatalossa 23. toukokuuta Napoleon osti maatilan ja pystytti sinne muistomerkin hänen kunniakseen. Hänet haudattiin sittemmin Hôtel des Invalidesiin Pariisissa vuonna 1847. Durocin metroasema Pariisissa on saanut nimensä Géraud Durocin mukaan. Luokka:Ranskalaiset kenraalit Luokka:Ranskalaiset herttuat Luokka:Vuonna 1772 syntyneet Luokka:Vuonna 1813 kuolleet
Mikropenis

Mikropenis eli mikrofallos tarkoittaa lääketieteessä epänormaalin pientä siitintä, jonka muodossa ei kuitenkaan ole poikkeavuuksia. Eräs käytetty kriteeri on peniksen pituus, joka poikkeaa yli 2,5 standardipoikkeaman verran iänmukaisesta peniksen keskipituudesta. Tämä tarkoittaa esimerkiksi alle 1,9 cm mittaista penistä alle viisikuukautisella lapsella ja alle 7 cm mittaista penistä aikuisella miehellä. Mikropeniksen omistavia miehiä on alle 0,6 % kaikista maailman miehistä. Mikropenis havaitaan yleensä heti syntymän jälkeen. ==Aiheuttajat== Mikropeniksen syynä voi olla hypogonadotrooppinen hypogonadismi, primaarinen hypogonadismi tai androgeeniresistenssi. On olemassa useita edellisiin ryhmiin luokiteltavia oireyhtymiä, joihin saattaa liittyä mikropenis. Tällaisia ovat esimerkiksi Klinefelterin oireyhtymä ja 5-alfa-reduktaasin puutos. Mikropenikselle ei tutkimuksista huolimatta kuitenkaan aina löydy selittävää syytä. ==Hoito== Peniksen kokoon vaikuttaa kasvuikäisenä oleellisesti testosteroni ja jossain määrin myös kasvuhormoni. Jos siis peniksen koon pienuus johtuu hormoneista, testosteronia voidaan yrittää käyttää hoitona mutta korkeintaan kolmen kuukauden ajan. Pidempi testosteronin hoitojakso saattaisi aiheuttaa epähaluttua viriiliyttä ja luuston kasvua. Jos potilaalla on hypogonadismi, voidaan testosteronihoitoa jatkaa myös aikuisena. Täysikasvuisena peniksen kasvuun hormonaalisesti voidaan kuitenkin vaikuttaa vain hyvin vähän. Mikropeniksen suurennusta voidaan harkita myös leikkauksella. Ennen mikropenistä hoidettiin pienten lasten kohdalla poistamalla kirurgisesti penis ja kivekset ja muotoilemalla tilalle vagina. Tällöin potilas kasvatettiin tytöksi. Nykyään toimenpide on kyseenalaistettu. ==Lähteet== ==Aiheesta muualla== Luokka:Uroksen sukupuolielimistön sairaudet Luokka:Seulonnan keskeiset artikkelit
Józef Wybicki

Józef Rufin Wybicki (1747–1822) oli puolalainen kenraali, runoilija ja poliitikko. Hän oli Jan Henryk Dąbrowskin läheinen ystävä ja hän kirjoitti Puolan kansallishymnin, Mazurek Dąbrowskiegon, sanat vuonna 1797. Hän oli eräs Kościuszkon kapinan sotilasjohtajia. == Aiheesta muualla == Luokka:Kansallislaulujen sanoittajat Luokka:Puolalaiset kenraalit Luokka:Puolalaiset runoilijat Luokka:Kapinajohtajat Luokka:Vuonna 1747 syntyneet Luokka:Vuonna 1822 kuolleet
Tsitsamuri

Tsitsamuri () on pieni kylä Mtskhetan kaupungin lähellä Georgiassa. Se tunnetaan paikkana, jossa maan kuuluisimpiin lukeutuva kirjailija Ilia Tšavtšavadze salamurhattiin vuonna 1907. Paikkaa pidetään samana kuin Strabonin mainitsema Seusamora. Tsitsamurin lähellä on muinaisen Iberian aikana rakennettu, raunioitunut akropolis, jonka arkeologi Andria Apakidze kaivoi esiin vuonna 1953. Sitä on pidettävä samana kuin keskiaikaisten georgialaisten kronikoiden Zaden-tsikhe () eli "Zadenin linnoitus". Linnoituksen ja mahdollisesti esikristillisen temppelin yläpuolella kohosi Zedazeni-vuori ("ylempi Zaden"), jonne rakennettiin myöhemmin kristitty Zedazenin luostari. 1980-luvulla paikalta löydettiin ensimmäisellä vuosisadalla eaa.–100-luvulla jaa. rakennettu nekropoli. Löytöihin kuuluivat pronssinen batillum ja itaalinen oinokhoe. == Lähteet == Luokka:Georgian maantiede Luokka:Kylät Luokka:Mtskheta-Mtianeti
Michaela Gigon

Michaela Gigon (s. 21. maaliskuuta 1977) on itävaltalainen pyöräsuunnistaja ja maailmanmestari. Hän edustaa itävaltalaista OLT Transdanubienia. Gigon on voittanut kuusi pyöräsuunnistuksen MM-kultaa, joista neljä hän on voittanut keskimatkalta, yhden pitkältä matkalta ja yhden viestistä. Lisäksi hän on voittanut viisi MM-hopeaa ja kolme MM-pronssia. Gigon on myös osallistunut suunnistuksen maailmanmestaruuskilpailuihin, joissa hän on parhaimmillaan sijoittunut 12. viestissä. ==Lähteet== ==Aiheesta muualla== * Michaela Gigonin kotisivut Luokka:Itävaltalaiset pyöräsuunnistajat Luokka:Itävaltalaiset suunnistajat Luokka:Vuonna 1977 syntyneet Luokka:Elävät henkilöt
Vilant Systems

Turck Vilant Systems Oy (aiemmin Vilant Systems Oy) on yksityinen teknologiavetoinen kasvuyritys, jonka kotipaikka on Espoo. Vilant Systemsin perustivat vuonna 2002 Antti Virkkunen ja Ville Kauppinen. Yritys toimittaa RFID-tekniikkaan perustuvia tietojärjestelmiä valmistavan teollisuuden logistiikkaan ja asiakkaita sillä on 38 maassa ympäri maailman. Vuonna 2017 saksalainen perheyritys osti määräenemmistön Vilant Systemsin osakkeista ja uuden yrityksen nimeksi annettiin Turck Vilant Systems. == Kasvu == Vuonna 2004 Vilant oli mukana perustamassa nykyistä RFID-alan yritystä RFID Lab Finlandia yhdessä Vantaan kaupungin, Technopoliksen ja muiden RFID-alan yritysten kanssa. Vilant valittiin vuonna 2006 Suomen kolmanneksi nopeiten kasvaneeksi nuoreksi teknologiayritykseksi Deloitte Consultingin Fast 50 -kilpailussa Rising Stars -kategoriassa. Vuonna 2008 Vilant oli Fast 50 -kilpailun yleisessä sarjassa sijalla 7. Vuonna 2011 Vilant listattiin samassa kilpailussa sijalle 18, kun 5 vuoden kasvuprosentti oli 444%. Vuonna 2006 Vilant voitti Motorolan EMEA Mobility Innovations Award -palkinnon. Vuonna 2011 Vilant valittiin Red Herring teknologiayritysten kilpailussa Euroopan 100 kiinnostavimman yrityksen joukkoon. Yrityksellä on toimistot neljässä maassa: Suomi (Espoo), Ruotsi (Göteborg), Saksa (Frankfurt am Main) sekä Sveitsi (Bern). Vuonna 2011 Vilant osti Swisscom Auto-ID Services AG -yrityksen Sveitsistä. Vuonna 2017 Vilant Systems Oy siirtyi osaksi Turck-konsernia ja tunnetaan vuodesta 2018 nimellä Turck Vilant Systems. == Lähteet == == Aiheesta muualla == *Turck Vilant Systems * RFID Journal *Turck Vilant Systems wikipediassa (englanniksi) RFID-alan yhteisöjä joissa Vilant Systems Oy on jäsenenä: * EPC Global RFID standardointiorganisaatio * RFID Lab Finland * RFID Nordic * RFID Tribe Luokka:Radiotekniikka Luokka:Suomalaiset ohjelmistoyritykset Luokka:Espoolaiset yritykset
Tadeusz Strumiłło

Tadeusz Strumiłło (13. huhtikuuta 1884 – 7. lokakuuta 1958) oli puolalainen pedagogi ja filosofian tohtori, partioliikkeen vaikuttaja ja psykologi. Hän opetti Jagiellonian yliopistossa sekä Lublinin katolisessa yliopistossa. Toisen maailmansodan aikana hän luennoi maanalaisissa yliopistoissa ja toimi Puolan partiolaisten vastarintaliikkeessä. Luokka:Opettajat Luokka:Puolalaiset henkilöt Luokka:Vuonna 1884 syntyneet Luokka:Vuonna 1958 kuolleet
Andria Apakidze

Andria Apakidze (, 3. syyskuuta 1914 – 25. marraskuuta 2005) oli georgialainen arkeologi ja historioitsija, joka erikoistui muinaisen Georgian tutkimukseen. Hänet tunnettiin useiden laajalti luettujen arkeologiaa käsittelevien teosten kirjoittajana. Apakidze johti Armazin, Tsitsamurin ja Sarkinen (1936) sekä Pitsundan (1952–1974) ja Mtskhetan (vuodesta 1975) laajamittaisia kaivauksia. Hän johti Simon Džanašian Georgian museota vuosina 1943–1952, kunnes hänestä tuli Georgian tiedeakatemian historiainstituutin arkeologisen osaston päällikkö. 1. huhtikuuta 1994 lähtien hän johti Mtskhetan arkeologista instituuttia. == Lähteet == Luokka:Georgialaiset tieteilijät Luokka:Arkeologit Luokka:Historioitsijat Luokka:Vuonna 1914 syntyneet Luokka:Vuonna 2005 kuolleet
Galaksiryhmä

Galaksiryhmä on galaksijoukkoa pienempi galaksirykelmä. Galaksiryhmään kuuluu useampi kuin kaksi galaksia, mutta kirkkaita galakseja kuitenkin vähemmän kuin 20. Enemmän suuria galakseja sisältävistä galaksirykelmistä käytetään nimitystä galaksijoukko. Puolestaan vain kaksi galaksia käsittävää galaksinaapurustoa kutsutaan galaksipariksi. Luokka:Galaksit
Demetre Vipatosi

Demetre Vipatosi (, latinisoitu joskus Demetrius) oli georgialainen aatelinen Iberiasta ja kunniakonsuli eli hypatos. Hän saattaa olla sama henkilö kuin ruhtinas Stepanoz I:n veli, joka tunnetaan keskiaikaisen historioitsijan Džuanšerin kirjoituksista kirkonrakentajaksi veljensä hallituskaudella (n. 590–627). Professori Cyril Toumanoff Georgetownin yliopistosta on ehdottanut, että hypatos-arvonimi saatettiin myöntää hänelle Stepanozin kuoleman jälkeen: Stepanoz joutui vangiksi ja Bysantin keisari Herakleios teloitutti hänet Tbilisin piirityksen aikana vuonna 627. Kivilaatassa Džvarin luostarissa Mtskhetassa mainitaan kirkon tärkeimmät rakentajat: Stepanoz patricius, Demetre hypatos ja Adarnase hypatos. Georgialaiset tutkijat ovat perinteisesti pitäneet heitä samoina henkilöinä kuin Guaramin poika Stepanoz I, Stepanoz I:n veli Demetre ja Adarnase I. Professori Cyril Toumanoff on tästä kuitenkin eri mieltä: hänen mielestään kyse on Stepanoz II:sta, Stepanoz I:n veljestä Demetrestä ja Stepanoz II:n pojasta Adarnase II:sta. == Lähteet == Luokka:Georgialaiset henkilöt
Galaksipari

Galaksipari on kahden galaksin muodostama pari, jossa galaksit ovat merkittävässä gravitaatiovuorovaikutuksessa keskenään. Useamman kuin kahden galaksin muodostamia rypäitä voidaan kutsua galaksirykelmiksi. Galaksirykelmiä joissa on vähintään kymmeniä kirkkaita galakseja, kutsutaan galaksijoukoiksi. Puolestaan pienempiä galaksirykelmiä joista ei voi löytää kymmeniä kirkkaita galakseja, kutsutaan galaksiryhmiksi. == Katso myös == *Satelliittigalaksi Luokka:Galaksit
Igor Belza

Igor Fjodorovitš Belza (myös Boelza, , 8. helmikuuta 1904 Kielce, ent. Venäjä nyk. Puola – 5. tammikuuta 1994 Moskova) oli neuvostoliittolainen musiikkitieteilijä. == Kirjallisuutta == * Luokka:Musiikkitieteilijät Luokka:Neuvostoliittolaiset tieteilijät Luokka:Vuonna 1904 syntyneet Luokka:Vuonna 1994 kuolleet
Bejeweled 2

Bejeweled 2 (myös Bejeweled 2 Deluxe) on PopCap Gamesn kehittämä jatko-osa pulmapeli Bejeweledille. Se julkaistiin alun perin vuonna 2004 tietokoneelle ladattavana ja selaimessa pelattavana versiona. Myöhemmin peli on käännetty muun muassa useille mobiililaitteille. Pelin voi ladata myös Xbox Live Arcade- ja PlayStation Network -latauspalveluista. Pelin jakelussa on käytetty PopCapin muiden pelien tapaan "kokeile ennen käyttöä" -periaatetta. Pelin rajoitetun version saa siis ladattua ilmaiseksi, mutta täydet ominaisuudet saa käyttöön vasta, kun pelistä on maksanut. == Pelaaminen == Pelin perusidea on pohjimmiltaan täysin sama kuin sarjan ensimmäisessä osassa. Pelaajan on tarkoitus siirrellä pelilaudalla olevia jalokiviä siten, että ne muodostavat kolmen tai useamman samanvärisen kiven sarjoja. Yhdistetyt jalokivet katoavat ja pelilaudan yläosasta tulee tilalle uusia. Peliin on kuitenkin lisätty uusia pelimuotoja, kuten pulmanratkontaan keskittyvä "Puzzle" ja loputon "Endless". == Aiheesta muualla == * Bejeweled 2 PopCapin sivuilla Luokka:Android-pelit Luokka:Xbox 360 Live Arcade -pelit Luokka:PlayStation 3 -pelit Luokka:Windows- pelit Luokka:MacOS-pelit Luokka:IOS-pelit Luokka:WiiWare-pelit Luokka:Vuoden 2004 videopelit Luokka:Yhdistä kolme -pelit Luokka:Selainpelit Luokka:Flash- pelit Luokka:Palm OS -pelit Luokka:Symbian-pelit Luokka:BlackBerry-pelit Luokka:PlayStation Network -pelit Luokka:Yhdysvalloissa kehitetyt videopelit de:Bejeweled#Bejeweled 2
Swazi Cup

Swazi Cup on Swazimaan jalkapallon korkein pudotuspelisysteemillä käytävä kilpailu. Ensimmäisen kerran Swazi Cupista pelattiin vuonna 1980. ==Voittajat== *1980 – Bulembu Young Aces *1982 – Bulembu Young Aces *1983 – Mbabane Highlanders *1984 – Manzini Wanderers *1985 – Mbabane Highlanders *1986 – Mbabane Swallows *1988 – Denver Sundowns (Manzini) *1989 – Moneni Pirates (Manzini) *1990 – Mbabane Highlanders *1991 – Denver Sundowns (Manzini) *1992 – Denver Sundowns (Manzini) 2-0 Royal Leopards (Simunye) *1993 – Eleven Men in Flight (Siteki) 2-1 Denver Sundowns (Manzini) *1995 – Mhlambanyatsi Rovers *1997 – Mbabane Highlanders *1999 – Mbabane Highlanders *2000 – Mhlume United *2001 – Eleven Men in Flight (Siteki) 1-1 (4 - 3) Mbabane Swallows *2004 – Green Mamba (Matsapha) 5-1 Denver Sundowns (Manzini) *2005 – Hub Sundowns 2-0 Malanti Chiefs *2006 – Mbabane Swallows 1-0 (rp) Malanti Chiefs *2007 – Royal Leopards 1-0 Manzini Sundowns *2008 – Malanti Chiefs 2-1 Royal Leopards ==Mestaruudet== Joukkue Mestaruudet Mestaruusvuosi Mbabane Highlanders 5 1983, 1985, 1990, 1997, 1999 Denver Sundowns 3 1988, 1991, 1992 Mbabane Swallows 2 1986, 2006 Eleven Men in Flight 2 1993, 2001 Bulembu Young Aces 2 1980, 1982 Green Mamba 1 2004 Moneni Pirates 1 1989 Hub Sundowns 1 2005 Malanti Chiefs 1 2008 Royal Leopards 1 2007 Mhlume United 1 2000 Mhlambanyatsi Rovers 1 1995 Manzini Wanderers 1 1984 Luokka:Swazimaan jalkapallocupit
Swazimaan supercup

Swazimaan supercup (, sponsorinsa mukaan Swazi Telecom Charity Cup) on Swazimaan jalkapallon supercup, joka pelattiin ensimmäisen kerran vuonna 1992. Kilpailun nimi on vaihtunut useaan otteeseen, nykyisen sponsorinsa nimellä varustettuna supercupia on pelattu vuodesta 2002 lähtien. ==Voittajat== *1992 : Denver Sundowns ===Swazi Paper Mills Champion of Champions=== *1993 : Mbabane Swallows 5-0 Manzini Wanderers ===Charity Cup=== *1996 : Eleven Men in Flight *1998 : Mbabane Highlanders 2-0 Mbabane Swallows *1999 : Mbabane Swallows (pelattiin lohkomuodossa) *2000 : Denver Sundowns ===Baphalali Charity Cup=== *2001 : Nkomazi Sundowns 2-0 Young Buffaloes ===Swazi Telecom Charity Cup=== *2002 : Manzini Wanderers 1-1 Royal Leopards (5-3 rp.) *2003 : Manzini Wanderers 2-0 Mbabane Swallows *2004 : Mbabane Swallows 1-0 Mbabane Highlanders *2005 : Manzini Wanderers 1-0 Mbabane Highlanders *2006 : Royal Leopards 3-1 Mbabane Swallows *2007 : Mbabane Highlanders kesk. Manzini Wanderers (peli keskeytettiin tilanteessa 2-0 75. peliminuutilla) *2008 : Mbabane Highlanders 0-0 Mbabane Swallows (5-4 rp.) Luokka:Swazimaan jalkapallocupit
Marian Kukiel

Marian Włodzimierz Kukiel (tunnettu myös pseudonyymeillä Marek Kąkol ja Stach Zawierucha, 15. toukokuuta 1885 Dąbrowa Tarnowska - 15\. elokuuta 1972 Lontoo, Iso-Britannia) oli puolalainen kenraali, sotahistorioitsija ja poliittinen aktivisti. Kukiel taisteli puolalaisissa legioonissa ensimmäisessä maailmansodassa. Hän oli Puolan yleisesikunnan kenraalikunnan osasto III:n apulaisjohtaja vuosina 1919-1920 ja osallistui Puolan-Venäjän sotaan 1919-1921. Hänestä tuli 51. rykmentin 20. prikaatin komentaja 1920 ja samalla kenraalikunnan historiallisen toimiston johtaja. Hän komensi 13. divisioonaa 1923-25 mutta erosi Józef Piłsudskin toukokuun vallankumouksen jälkeen. Vuodesta 1927 hän toimi sotahistorian professorina Jagiellonian yliopistossa ja hänestä tuli Puolan akatemian jäsen 1932. Hän toimi Czartoryskin museon johtajana Krakovassa 1930-1939. Vuonna 1939 hän otti osaa Lvovin puolustukseen. Hän toimi Puolan pakolaishallituksen varasotaministerinä 1939-40 Lontoossa ja Puolan 1. joukkojen komentajana 1940-42. Vuodesta 1943 hän oli pakolaishallituksen sotaministeri ja sodan jälkeen hän toimi Puolan pakolaisyliopiston professorina 1945-1973 sekä Puolan historiainstituutin johtajana Lontoossa. Hän oli Sikorski-instituutin jäsen Lontoossa 1951-1966. == Julkaisuja == * Dzieje wojska polskiego w dobie napoleońskiej 1795-1815 (t. 1-2 1918-20) * Zarys historii wojskowości w Polsce (t. 1-2 1921, julk. in 1949) * Wojna roku 1812 (t. 1-2 1937) * Dzieje Polski porozbiorowej 1795-1921 (1961) Luokka:Puolalaiset kenraalit Luokka:Puolalaiset poliitikot Luokka:Sotahistorioitsijat Luokka:Puolalaiset professorit Luokka:Vuonna 1885 syntyneet Luokka:Vuonna 1972 kuolleet
Lokki Joonatan

Lokki Joonatan () on yhdysvaltalaisen Richard Bachin kirjoittama, pienoisromaanin muodossa vuonna 1970 julkaistu faabeli. Kirjan päähenkilö on taitolentoa opetteleva lokki nimeltä Joonatan, jonka itsensäkehittämispyrkimyksiä parven muut lokit eivät hyväksy. Kirjan teemoja ovat elämisen riemu, vapaus ja itsensä toteuttaminen. Kirja on myynyt miljoonia kappaleita, ja se nousi New York Timesin bestseller-listan ykköseksi vuonna 1972. Kirjasta tehtiin elokuva vuonna 1973. Vuoden 2014 painoksessa on mukana Bachin kirjoittama "osa 4", jota ei aikaisemmin ollut julkaistu. Bach kirjoitti osan jo vuonna 1972. == Juoni == Kirjan alussa päähenkilö lokki Joonatan harjoittelee taitolentoa. Muut lokit pitävät tätä luonnonvastaisena; lokki lentää syödäkseen. Pian Joonatan karkotetaankin lauman parista uloimmille luodoille. Siellä hän tulee yhä paremmaksi lentäjäksi. Eräänä päivänä Joonatanin luokse saapuu kaksi hohtavaa lokkia, jotka pystyvät samoihin taitolentoliikkeisiin kuin Joonatan vaivattomasti ja virheettömästi. Joonatan seuraa lokkeja uuteen maailmaan, ja hänen ruumiinsa muuttuu myös hohtavaksi. Joonatan huomaa kykenevänsä paljon parempiin suorituksiin kuin edellisessä elämässään. Hän uskoo tulleensa taivaaseen. Pian Joonatanille selviää, että paikka ei olekaan taivas. Taivas ei ole paikka eikä sitä ole olemassa ajassa. Taivas on täydellisyyttä. Näin hänelle opettaa lokkivanhin Tšiang. Pian Joonatan ymmärtää tämän, ja hän pystyy liikkumaan silmänräpäyksessä kaikkialle. Toisessa maailmassa lokki Fletcher Lynd kokee saman kohtalon kuin Joonatan. Pian Joonatan ilmestyy hänen luokseen ja rupeaa opettamaan häntä. Tähän kouluun liittyy uusia oppilaita, kuten lokki Kirk Maynard. Joonatan yrittää opettaa heille, mitä on täydellisyys. Pian Joonatan lähtee, ja Fletcher, joka nyt ymmärtää, mitä Joonatan on opettanut, jatkaa oppilaitten parissa. == Lähteet == Luokka:Yhdysvaltalaiset romaanit Luokka:Vuoden 1970 kirjat
Kongesangen

Kongesangen on Norjan kuningashymni. Laulun alkuperäinen teksti, jota tosin on muokattu useaan otteeseen, on peräisin Henrik Wergelandilta. Nykyinen versio on peräisin Gustav Jenseniltä, joka laati sen kuningas Haakon VII:n kruunajaisiin vuonna 1906. Laulun melodia on sama kuin Ison-Britannian kansallislaulussa God Save the King. == Teksti== Norjaksi Suomeksi 1\. Gud sign vår konge god! Jumala siunatkoon hyvää kuningastamme! Sign ham med kraft og mot Siunatkoon häntä voimalla ja rohkeudella sign hjem og slott! siunatkoon kotia ja linnaa! Lys for ham ved din Ånd, Valaise häntä Hengelläsi, knytt med din sterke hånd solmi vahvalla kädelläsi hellige troskapsbånd ikuinen uskollisuuden nauha om folk og drott! kansan ja kuninkaan välille! 2\. Høyt sverger Norges mann Norjan mies vannokoon ääneen hver i sitt kall, sin stand, jokainen ammatissaan ja säädyssään, troskap sin drott. uskollisuutta kuninkaalle. Trofast i liv og død, Uskollisena elämässä ja kuolemassa, tapper i krig og nød, urheana sodassa ja hädässä, alltid vårt Norge lød olkoon Norjamme aina antautunut Gud og sin drott. Jumalalle ja kuninkaalleen. Luokka:Kansallislaulut Luokka:Norjan musiikki
DREAM

DREAM oli japanilainen vapaaottelun ammattilaisorganisaatio, joka keskittyi erityisesti kevyisiin painoluokkiin. Sen järjestämisestä vastaa myös K-1-potkunyrkkeilytapahtumien taustalla oleva Fighting and Entertainment Group. DREAM perustettiin K-1:n kyljessä järjestettyjen HERO'S-vapaaottelutapahtumien tilalle, ja Hero'sin ottelijat siirtyivät suoraan uuteen promootioon. Ensimmäinen DREAM-tapahtuma järjestettiin maaliskuussa 2008. Suurin osa tapahtumista järjestettiin Saitaman Super- areenalla. ==Säännöt== Dreamissa otellaan kuudessa painoluokassa: 63 kg, 70 kg, 76 kg, 84 kg, 93 kg ja yli 93 kg. Ottelut koostuvat kahdesta erästä, joista ensimmäinen on ajaltaan kymmenen ja toinen viiden minuutin mittainen. Arvostelutuomareita on kolme, ja ottelu arvostellaan kokonaisuutena. Ottelu ei voi päättyä ratkaisemattomaan. Kiellettyjä tekniikoita ovat kyynärpäälyönnit päähän sekä pystyssä ollessa maassa olevan ottelijan päähän potkaiseminen ja polkeminen. Lisäksi jos ottelijoiden painoero on yli 15 kilogrammaa, ovat polvipotkut maassa olevan päähän kiellettyjä. ==Aiheesta muualla== * Virallinen sivu Luokka:Vapaaottelujärjestöt ja:DREAM (格闘技イベント)
Attilio Bettega

Attilio Bettega (19. helmikuuta 1953 Molveno, Trenton maakunta – 2. toukokuuta 1985 Zerubia, Korsika) oli italialainen rallikuljettaja, joka kilpaili rallin maailmanmestaruussarjassa. Bettegan poika Alessandro Bettega on isänsä jalanjälkiä seuraten ryhtynyt myös rallikuljettajaksi. == Ura == Bettegan ensimmäinen kilpailu oli Rally San Martino di Castrozza vuonna 1972. Vuonna 1981 hän ajoi Fiatilla ja tuli maaliin kolmantena Akropolis-rallissa. Kaudelle 1982 Bettega liittyi Lancian tehdastalliin Martini Lancialle. Toukokuussa 1982 hän ajoi kolmantena Korsikan rallissa kun hän menetti hallinnan ja osui seinään. Järjestäjät eivät pysäyttäneet kilpailua vaan odottivat 40 minuuttia jotta viimeinen kuljettaja oli ajanut ohi. Bettegalta murtuivat molemmat jalat. Bettega jatkoi kilpailemista toukokuussa 1983 ja hän tuli kolmanneksi Uuden-Seelannin ja Sanremon ralleissa. Vuonna 1984 hän ajoi kolmanneksi Portugalissa ja toiseksi Sanremossa. Hän voitti MM-sarjan ulkopuolisen Monzan rallin. Vuonna 1985 hän osallistui rallin EM-sarjaan kartanlukijanaan Sergio Cresto. He sijoittuivat toiseksi Costa Smeraldan rallissa. Hän osallistui kaudella muun muassa Safari-ralliin ja Korsikan ralliin, jossa hän kuoli. == Kuolema == Korsikan rallin 1985 neljännellä erikoiskokeella Bettegan auto suistui tieltä nopeassa mutkassa, osui pylvääseen ja putosi 2,5 metriä rotkoon sekä törmäsi puuhun. Bettega kuoli välittömästi. Kakkoskuljettajana toiminut Maurizio Perissinot selvisi vammoitta. Bettegan turman jälkeen alettiin vaatia parannuksia B-ryhmän autojen turvallisuuteen. Tasan vuotta myöhemmin Bettegan tallitoveri, suomalainen Henri Toivonen suistui Korsikan rallissa kakkoskuljettajansa, aikaisemmin Bettegan kartanlukijana toimineen Sergio Creston kanssa rotkoon Lanciallaan, ja seuranneessa räjähdysmäisessä tulipalossa kumpikin menetti henkensä. Tämän jälkeen B-ryhmä lopulta kiellettiin kokonaan. ==Lähteet== * http://www.lanciarally037.com/bettegapage.htm * http://www.ewrc- results.com/profile/9764-attilio-bettega/1 === Viitteet === Luokka:Italialaiset ralliautoilijat Luokka:Moottoriurheilussa surmansa saaneet kuljettajat Luokka:Autourheiluonnettomuudet Luokka:Vuonna 1953 syntyneet Luokka:Vuonna 1985 kuolleet
Kalle Fält

Pertti Antero ”Kalle” Fält (s. 1. lokakuuta 1949 Oulu) on suomalainen muusikko, jonka ensisijainen soitin on saksofoni. Hän syntyi Oulussa, mutta muutti 1970-luvun alussa Helsinkiin. Fält on soittanut muun muassa kuusi vuotta Pepe & Paradise -yhtyeessä sekä Dannyn, Tapani Kansan ja Jukka Kuoppamäen taustaorkestereissa. Omalla nimellään Fält on julkaissut kaksi albumia. Hänellä oli myös oma yhtye Kalle Fält Band, joka julkaisi vuonna 1977 albumin Tehtiinpä lauluja uusia. Lisäksi Fält oli popbändien suomenmestaruuden vuonna 1970 voittaneen Express-yhtyeen solisti. Kesällä 1987 Pohjantahti-yhtye (Ilpo Saastamoinen, Pekka Nylund, Kalle Fält) Isännöi Joensuun Suvipäiviä. Kaikukeihäs-niminen esitys sisälsi Pohjantahdin musiikkia ja kaikkialta Suomesta kutsutut noin tuhat nuorisoseuralaista esiintyjää, jotka lauloivat, taistelivat keskenään ja palelivat kesäkuun koleassa säässä. Esityksen ohjasi Satu Jokunen. 1993 kesällä Fält oli mukana Sumute RY:n musiikkiteatterikurssilla, jonka Pirkkoliisa Tikka oli suunnitellut yhteistyössä Michael Bawtreen kanssa. Fält on ollut mukana Iisalmessa ja Ylä- Savossa toimivissa harrastelijateatteri- ja musiikkiyhdistyksissä. ==Diskografia== *Kalle: Hey-baba-re-bop Finnlevy SFLP 9562, 1975 *Kalle Fält Band: Mellunmäen Mellu, 1976 *Kalle Fält Band: Tehtiinpä lauluja uusia, 1977 *Prinsessan testamentti, 1979 *Fifty fifty, 1992 *Kosketus, 1997 Kalle Fält, Anneli Saaristo ym.; Snap snapcd 361 (cd) *Pohjantahti-yhtye (Kalle Fält, Pekka Nylund, Ilpo Saastamoinen) (laulu, shamaanirumpu, kazoo ja lyömäsoittimet) LP- Pohjantahti 1986, FINNLEVY. (levyn kansi polydor 829 497- 1) ==Lähteet== ==Aiheesta muualla== * Kaleva Luokka:Suomalaiset saksofonistit Luokka:Suomalaiset huilistit Luokka:Suomalaiset poplaulajat Luokka:Vuonna 1949 syntyneet Luokka:Elävät henkilöt
Ei-rakenteellinen virusproteiini

Ei-rakenteellinen virusproteiini on virusopissa proteiini, jota voi tuottaa vain rotaviruksen infektoima solu. Se ei ole virionin osa. ==Katso myös== * Rotavirus ==Lähteet== Luokka:Virologia